রাওয়ালপিন্ডি
রাওয়ালপিন্ডি হচ্ছে পাকিস্তানের সামরিক বাহিনীর কেন্দ্রীয় সদর দপ্তর। ১৯৬০-এর দশকে যখন রাজধানী হিসেবে ইসলামাবাদের গোড়াপত্তনের কাজ চলছিলো, তখন রাওয়ালপিন্ডি ছিলো পাকিস্তানের রাজধানী। বিভিন্ন প্রকার কল-কারখানার কেন্দ্রীয় সদরদপ্তর এখানে অবস্থিত। রাওয়ালপিন্ডিতে অবস্থিত প্রাক্তন চাকলালা বিমান বন্দর, পরবর্তীকালে যার নাম হয়েছিলো ইসলামাবাদ বিমান বন্দর; বর্তমানে "বেনজির ভুট্টো আন্তর্জাতিক বিমান বন্দর" নামে পরিচিত। পাঞ্জাব প্রদেশের লাহোর থেকে ২৭৫ কিলোমিটার (১৭১ মাইল) উত্তর-পশ্চিমে রাওয়ালপিন্ডির অবস্থান। প্রশাসনিক ও রাজনৈতিকভাবে এটি রাওয়ালপিন্ডি জেলার অন্তর্গত। এই শহরের মোট আয়তন ১৫৪ বর্গ কিলোমিটার (৫৯ বর্গ মাইল)। শহরটি কৌশলগতভাবে পাঞ্জাব ও আজাদ কাশ্মীরের মধ্যভাগে নির্মিত।
সাহিওয়াল
সাহিওয়াল (পাঞ্জাবী এবং ) পাকিস্তানের পাঞ্জাব প্রদেশে, একটি শহর। এটি সাহিওয়াল জেলা এবং সাহিওয়াল বিভাগের প্রশাসনিক কেন্দ্র হিসেবে পরিচালিত হয়ে থাকে। সাহিওয়াল লাহোর শহরের প্রধান শহর থেকে প্রায় ১৮০ কিলোমিটার দুরত্বে এবং লাহোর ও মুলতানের মধ্যে অবস্থান করছে। ১৯৯৮ সালের পাকিস্তানের আদমশুমারি হিসাব অনুযায়ী শহরটির জনসংখ্যার ছিল প্রায় ২০৭,৩৮৮ জন এর মত, যার ফলে এটি পাঞ্জাবের ১৪তম বৃহত্তম শহর এবং পাকিস্তানের ২২তম বৃহত্তম শহর হিসেবে মর্যাদা লাভ করেছে।